Van Loveren sit stryd teen renosterstropery voort met jongste Rhino Run-wyne - Planet Wine
N. Ander on August 20, 2019 under News/Nuus
Die Rhino Run-reeks bestaan uit vyf wyne:
Die Rhino Run Chenin Blanc 2018 bring ook hude aan die wit renoster. Dit bied geure van perske en blomme wat in die mond talm en is die ideale maat vir gekruide mossels, geroosterde hoender of vark, seekos en selfs soesji.
Die Rhino Run-reeks sluit by Van Loveren se uitmuntende portefeulje aan en is beskikbaar landwyd by die meeste drankwinkels. Die witwyne kos sowat R60 per bottel, terwyl die rooies ongeveer R71 per bottel kos.
'n Versamelaarswyn wat in beperkte volumes gemaak word, The Last One Shiraz 2013, is ook deel van die reeks. Wat hierdie wyn uitsonderlik maak, is die feit dat slegs 1 215 bottels daarvan gemaak is – en dit kos R1 215 elk. Die syfer 1 215 is veelseggend aangesien dit die getal renosters is wat in 2014 gestroop is. Die wyn is met die hand gebottel, met was verseël en die etikette is met die hand aangebring. Die etiket bevat die handtekening van die keldermeester, Bussell Retief. Die wyn word aangebied in 'n spesiale renostergeïnspireerde boks en is sonder twyfel 'n versamelaarsitem.